Komisijas paziņojums Padomei un Eiropas Parlamentam - Kopienas strategijas istenosana par co2 emisijas samazinasanu no automobiliem: piektais ikgadejais pazinojums par strategijas efektivitati {SEC(2005) 826} /* COM/2005/0269 galīgā redakcija */





[pic] | EIROPAS KOPIENU KOMISIJA | Briselē, 22.6.2005 COM(2005) 269 galīgā redakcija KOMISIJAS PAZIŅOJUMS PADOMEI UN EIROPAS PARLAMENTAM Kopienas stratēģijas īstenošana par CO 2 emisijas samazināšanu no automobiļiem: Piektais ikgadējais paziņojums par stratēģijas efektivitāti {SEC(2005) 826} . 1. IEVADS Kopienas stratēģija, kas vērsta uz CO2 emisijas samazināšanu no pasažieru pārvadāšanai paredzētajiem automobiļiem un degvielas ekonomiju[1],[2], pamatojas uz trīs pīlāriem: automobiļu rūpniecības saistībām sekmēt degvielas ekonomiju[3], automobiļu marķēšanu attiecībā uz degvielas ekonomiju[4] un fiskāliem pasākumiem ekonomiska automobiļu degvielas patēriņa atbalstam. Saskaņā ar Lēmuma 1753/2000/EK[5] 9. pantu, Komisijai ik gadu ir jāinformē Padome un Eiropas Parlaments par stratēģijas efektivitāti[6]. Stratēģijas stūrakmens ir Eiropas, Japānas un Korejas automobiļu ražotāju asociāciju saistības līdz 2008./2009. gadam panākt, ka vidējā CO2 emisija jaunajos pasažieru pārvadāšanai paredzētajos automobiļos būs 140 g CO2/km (veicot mērījumus saskaņā ar Direktīvu 93/116/EK). Saistību mērķus galvenokārt plāno sasniegt tehnoloģisko uzlabojumu ceļā, kas ietekmēs dažādus automobiļu raksturojumus, un ar šiem uzlabojumiem saistītu tirgus pārmaiņu rezultātā. Pamatojoties uz abiem pārējiem stratēģijas pīlāriem, Padome un Eiropas Parlaments noteica, ka Kopienas stratēģiskais uzdevums, kas veicams vēlākais līdz 2010. gadam, ir samazināt vidējo CO2 emisiju no jaunajiem pasažieru pārvadāšanai domātajiem automobiļiem līdz 120 g CO2/km. Kā to paredz process, 2003. gadā tika veikti vai uzsākti šādi pārskati: Saskaņā ar pieņemtajām Saistībām 2003. gadā ACEA (Eiropas Automobiļu ražotāju asociācija) un JAMA (Japānas Automobiļu ražotāju asociācija) izskatīja iespējas turpināt samazināt CO2 emisiju “…nolūkā turpināt virzību uz Kopienas noteikto mērķi līdz 2012. gadam panākt vidējo emisiju 120 g CO 2 /km …” Saskaņā ar Lēmuma 1753/2000/EK 10. pantu ikgadējā paziņojumā par 2003. gada starpposma rezultātu jānorāda, vai ACEA un JAMA panāktais samazinājums ir gūts ražotāju tehnisko pasākumu rezultātā vai citu pasākumu rezultātā, tādu kā izmaiņas patērētāju uzvedībā (kas nav saistītas ar rūpniecības nozares veiktajiem tehniskajiem pasākumiem). Visbeidzot ACEA un JAMA brīvprātīgās saistības ietver pienākumu, pamatojoties uz 2003. gada datiem, veikt kopīgu “padziļināto pārskatu”. Šajā paziņojumā ir skarti minētie jautājumi un citas radniecīgas tēmas. 2. AUTOMOBIļU RūPNIECīBAS SASNIEGUMI ATTIECīBā UZ SAISTīBU IZPILDI KATR ai no asociācijām ir izveidots savs gada “Kopīgais ziņojums”, un puses ir par tiem savstarpēji vienojušās. Tie ir publicēti un pievienoti šim paziņojumam kā SEK dokumenti (sk. pielikumu). Par pārskata periodu no 1995. līdz 2003. gadam ir izdarīti šādi galvenie secinājumi: - Pamatojoties uz oficiālajiem dalībvalstu datiem, 2003. gadā vidējā īpatnējā CO2 emisija ACEA autoparkā ir 163 g/km, JAMA autoparkā - 172 g/km un KAMA (Korejas Automobiļu ražotāju asociācijas) autoparkā – 179 g/km. Ja par pamatu tiktu ņemti ACEA savāktie dati, tās konstatētā vidējā īpatnējā CO2 emisija būtu 161 g/km. (Sk. 1. tabulu pielikumā). - Salīdzinot ar 1995. gadu, ACEA ir samazinājusi vidējo īpatnējo CO2 emisiju par 22 g/km vai par 11,9 % (par 24 g/km vai par 13,0 %, ja par pamatu ņemtu ACEA datus), JAMA – par 24 g/km vai par 12,2 % un KAMA – par 18 g/km vai par 9,1 %. - Salīdzinot ar 2002. gadu, visas trīs asociācijas 2003. gadā ir samazinājušas vidējo īpatnējo CO2 emisiju pirmo reizi ES tirgū reģistrētajiem automobiļiem, turklāt ACEA ražotāji to samazinājuši par aptuveni 1,2 %[7], JAMA ražotāji – par aptuveni 1,0 % un KAMA ražotāji par aptuveni 2,2 %[8]. Kopš 1995. gada ar degvielas ekonomiju saistītie uzlabojumi ir bijuši ievērojami veiksmīgāki ar dīzeļdegvielu darbināmiem pasažieru automobiļiem, salīdzinot ar automobiļiem, kas darbināmi ar gāzi, un līdz šim gūtos panākumus lielā mērā var saistīt ar stabilu dīzeļdegvielas automobiļu daļas pieaugumu ES jauno pasažieru automobiļu tirgū. - JAMA un ACEA darbība ir devusi labus rezultātus, kaut arī 2003. gadā ACEA un JAMA sekmes ir bijušas mazākas nekā pirmajos gados. ACEA jau 2000. gadā sasniedza 2003. gadam paredzētā intervāla vidējos lielumus un patlaban ir panākusi rezultātu, kas ir zem paredzētā intervāla. JAMA kopš 2002. gada atrodas intervāla vidējo lielumu robežās. Var uzskatīt, ka abas asociācijas veiksmīgi pilda savus uzdevumus. - KAMA sekmes vēl aizvien ir neapmierinošas, lai gan pēdējo trīs gadu laikā tās darbība ir bijusi veiksmīgāka. Pastāv nopietns risks, ka KAMA līdz 2004. gadam nesasniegs plānotā intervāla vidējos lielumus, kas ir no 165 līdz 170 g/km, jo ir palicis tikai gads, kura laikā emisija būtu jāsamazina vēl par 9 g/km, lai panāktu plānoto. Tas var atstāt iespaidu uz kopējo izpratni par CO2[9] emisijas jautājumiem. Tomēr KAMA ir atkārtoti apliecinājusi savas saistības sasniegt plānoto mērķi. Šai kontekstā ar prieku var atzīmēt, ka 2003. gadā KAMA guva vislielākās sekmes, kā arī izlaida pasažieru automobili ar emisijas līmeni zem 120 g/km. - Lai panāktu galīgo mērķi, kas ir 140 g CO2/km, ir jāpieliek papildu pūles, jo visām trim asociācijām ir jākāpina emisijas samazināšanas vidējie gada tempi. Kopumā, runājot par laikposmu no 1995. gada līdz 2008./9. gadam kopumā, samazinājuma tempam jābūt ap 2 % jeb 3,5 g/km gadā. Atlikušajos gados līdz 2008.-2009. gadam ACEA jāsasniedz samazināšanas temps 2,8 %, JAMA - 3,1 % un KAMA - 3,6 %. Jau sākotnēji bija sagaidāms, ka vidējie samazināšanas tempi būs augstāki pēdējos gados. Tomēr ir pamanāms, ka atšķirībai, kas jāsamazina, lai panāktu plānoto gada rezultātu, ir tendence augt (sk. pielikuma 2. tabulu). Kopumā 2003. gadā vidējā CO2 emisija, kas tika reģistrēta jauniem pasažieru automobiļiem, visās dalībvalstīs bija zemāka nekā 1995. gadā un turpmākajos gados (sk. pielikuma 1. attēlu). Tomēr samazināšanas tempi dažādās valstīs ir bijuši atšķirīgi[10]. Visas trīs asociācijas pārskata periodā palielināja ar dīzeļdegvielu darbināmo automobiļu daļu (sk. 3. tabulu). Tas vieš noteiktas bažas par reglamentētiem piesārņotājiem. 2003. gadā aizvien vairāk ražotāju deklarēja savu gatavību aprīkot ar dīzeļdegvielu darbināmos pasažieru automobiļus ar daļiņu filtru. Turklāt Komisija ir uzsākusi darbu EURO 5 izplūdes robežlielumu noteikšanai, kas būtu piemērojami ap 2010. gadu. Domājams, ka cita starpā tiks noteikti stingrāki ierobežojumi attiecībā uz daļiņu emisiju no pasažieru automobiļiem, kas darbināmi ar dīzeļdegvielu. Šīs tendences ir jāņem vērā, aplūkojot dīzeļdegvielas dzinēju izplatīšanos ES pasažieru automobiļu parkā. 3. LēMUMA 1753/2000/EK īSTENOšANA Tā SAUKTAIS “ monitoringa” lēmums stājās spēkā 2000. gada 30. augustā. Kopš 2002. gada uz šī lēmuma pamata savāktos datus izmanto kā oficiālos datus brīvprātīgo saistību uzraudzībai. Agrāk uzraudzībai lietoja asociāciju iesniegtos datus. Tomēr kopš laika, kad kļuva pieejami oficiālie ES dati, ir vērojams pārrāvums datu secībā. Datu avota maiņas rezultātā ir vērojamas zināmas neatbilstības. 2003. gadā tika veikts papildu darbs, lai noteiktu ievēroto atšķirību cēloņus. Kopumā atšķirības starp oficiālajiem datiem un asociāciju sniegtajiem datiem ir nenozīmīgas, aptuveni 1 % intervālā vai mazākas. Tomēr datu kvalitātes uzlabošanas darbs tiks turpināts, un gaidāms, ka ilgtermiņa perspektīvā atšķirības datos samazināsies. 4. “PADZIļINāTAIS PāRSKATS” UN DARBS SAISTīBā AR LēMUMA 1753/2000/EK 10. PANTU Brīvprātīgās saistības samazināt CO2 emisiju no jauniem pasažieru automobiļiem iekļauj pienākumu, pamatojoties uz 2003. gada datiem ( KAMA gadījumā – 2004. gada datiem), veikt “padziļinātu pārskatu”. Šajā padziļinātajā pārskatā ir jāaplūko „… CO 2 emisijas samazinājuma rezultāti līdz pat 2003. kalendārajam gadam un to ieskaitot, tai skaitā salīdzinot šā gada autoparka vidējos lielumus ar paredzēto mērķa intervālu.” Turklāt tajā jāņem vērā sākotnējais pieņēmums, ka „…CO 2 emisijas samazinājumam nebūs lineārs raksturs; tā virzību lielā mērā noteiks veiksmīgu degvielas veidu parādīšanās tirgū, kā arī laiks, kas vajadzīgs jaunu tehnoloģiju un produktu ieviešanai. Tāpēc ir sagaidāms, ka samazinājums sākotnēji būs relatīvi lēns, un tā tempi turpmāk pieaugs.” Šie jautājumi ir izvirzīti arī Lēmuma 1753/2000/EK 10. pantā, kurā ir noteikts, ka „…ziņojumos par starpposma mērķa gadiem un pēdējo mērķa gadu norāda, vai samazinājums ir panākts ražotāju tehnisko pasākumu rezultātā vai citu pasākumu rezultātā, tādu kā izmaiņas patērētāju uzvedībā.” Tā kā vērtēšana, kas jāveic “padziļinātā pārskata” ietvaros daļēji sakrīt ar 10. pantā noteikto, Komisija ir veikusi kopēju izvērtēšanu sadarbībā gan ar ACEA , gan ar JAMA . Šī darba veikšanai tika noslēgts pakalpojumu līgums[11]. Izvērtēšanas gaitā bija jāatbild uz diviem būtiskiem jautājumiem: 1. Vai ir bijuši šķēršļi, kas traucēja ACEA un JAMA izpildīt katrai savas saistības vai kas neļāva sasniegt plānotos rezultātus? 2. Vai bez tehnoloģiskiem jauninājumiem ir bijuši arī citi faktori, kuru rezultātā jauniem pasažieru automobiļiem ir samazinājusies īpatnējā CO2 emisija? Atbildēm uz šiem jautājumiem ir izšķiroša loma, nosakot, vai CO2 samazinājums līdz 2003. gadam, to ieskaitot, ir pilnā apjomā saistāms ar saistību izpildi. Kopīgi veiktās izvērtēšanas rezultātā tika izdarīti šādi secinājumi: 3. Īpatnējās CO2 emisijas samazinājums lielākoties ir sasniegts tehnoloģisko uzlabojumu rezultātā. Ievērotās izmaiņas tirgū nav nozīmīgi iespaidojušas CO2 emisiju. Jebkurā gadījumā ir ļoti grūti nodalīt tehnoloģiju radītās tirgus izmaiņas no tirgus izmaiņām citu faktoru rezultātā, tādu kā vispārējā patērētāju uzvedība, ekonomiskā situācija, degvielas cenas, fiskālie pasākumi, informācijas pieejamība patērētājiem, jo īpaši divu apstākļu dēļ: no 1995. gada līdz 2003. gadam tirgū ievērotās izmaiņas ir relatīvi nenozīmīgs un tehnoloģiskie uzlabojumi, kas iespaido CO2 emisiju, ir skāruši gandrīz visas automobiļu kategorijas. 4. Visas saistības, kuras ACEA un JAMA ir uzņēmušās, apņemoties samazināt CO2 emisiju, ir izpildītas un dažos gadījumos pārsniegtas. 5. Pieņēmumi, kurus ACEA un JAMA ir minējušas savās saistībās, ir sasniegti, un vide, kurā darbojas asociāciju biedri, nav liegusi ACEA un JAMA pildīt saistības. 6. ACEA un JAMA vērš uzmanību vairākiem jautājumiem, kas ir svarīgi 140 g CO2/km mērķa sasniegšanai. Kopsavilkumā ACEA , JAMA un Komisija secina, ka abas asociācijas posmā no 1998. līdz 2003. gadam ir izpildījušas visus to saistībās paredzētos pienākumus. Ir svarīgi uzsvērt, ka šie secinājumi pasvītro arī citu stratēģijas ieviešanas aspektu, t.i., niecīgo lomu, kāda ir bijusi pasākumiem, kas veikti, pamatojoties uz diviem citiem pīlāriem: marķējumu un fiskālajiem pasākumiem. Kopīgie secinājumi, kuri izriet no “Padziļinātā pārskata” un 10. panta ietvaros veiktā darba, ir pievienoti ACEA un JAMA atbilstošajiem kopējiem ziņojumiem. 5. ACEA UN JAMA PāRSKATI PAR TURPMāKO TUVINāšANOS KOPIENAS MēRķIM 120 G/KM Saskaņā ar Saistību tekstiem un saistības apstiprinošajām Komisijas rekomendācijām[12], ACEA un JAMA apņemas līdz 2003. gadam „… pārskatīt iespējas turpināt samazināt CO 2 emisiju ar mērķi turpināt virzību uz Kopienas mērķi līdz 2012. gadam panākt izplūdes samazinājumu līdz 120 g CO 2 /km”. Gan ACEA , gan JAMA savus atbilstošos pārskatus stādīja priekšā 2003. gada decembrī ( KAMA veica pārskatu 2004. gadā, kā plānots). Paužot viedokli savos ziņojumos, ACEA un JAMA uzsver, ka, lai gan pastāv tehnoloģiskas iespējas līdz 2012. gadam panākt Kopienas mērķi par emisijas samazinājumu līdz 120 g CO2/km, ievērojamās izmaksas liedz šīs iespējas izmantot. To izmantošana radītu ievērojamus tirgus izkropļojumus un negatīvas sekas Eiropas ekonomikai. Asociācijas uzskata, ka CO2 emisijas samazināšanu, kas būtu ekvivalenta Kopienas nospraustajam mērķim, var panākt ekonomiskākā veidā ar integrētu pieeju, papildus automobiļu industrijai iesaistot citus tirgus dalībniekus, tostarp varas iestādes, naftas/degvielas piegādātājus, lauksaimniecības nozari, patērētājus u.c. Tomēr ACEA sniedza pirmo norādi par to, ka laika posmā starp 2008. un 2012. gadu vidējo CO2 emisiju no jauniem automobiļiem tehnoloģisku uzlabojumu ceļā varētu samazināt vēl par 5% (kas līdzinātos mērķim aptuveni 133 g CO2/km). Faktiski papildus stratēģijas trim pīlāriem ir vairākas citas iespējas, kā atbalstīt Kopienas stratēģiju, kas palīdzētu samazināt CO2 emisiju no pasažieru automobiļiem. Kopumā Komisijas uzdevums ir sasniegt Kopienas mērķi, samazinot emisiju līdz 120 g CO2/km „ilgtspējīgā veidā”, ņemot vērā Gēteborgas Padomes trīs pīlārus (vides, sociālo un ekonomisko aspektu). Pamatojoties uz šiem nostājas dokumentiem, Komisija ir izlēmusi veikt kopēju izvērtēšanu, piedaloties Komisijai, ieinteresētajām pusēm, valstu ekspertiem un konsultantiem, lai aplūkotu divus galvenos jautājumus: 7. uz CO2 emisijas samazināšanu vērstu tehnoloģiju un citu pasākumu izmaksas un potenciālu, 8. ietekmes novērtējumu politikas scenārijiem, kas vērsti uz CO2 emisijas samazināšanu no ES pasažieru automobiļiem. Šai nolūkā tiks veikta tehniska un ekonomiska izvērtēšana, pamatojoties uz datormodelēšanu. Darba rezultāti tiks iekļauti ietekmes novērtējumā, kuru Komisija uzsāks 2005. gada vidū. Pamatojoties uz ietekmes novērtējuma rezultātiem, Komisija gatavojas iesniegt Padomei un Eiropas Parlamentam priekšlikumu par to, ka aptuveni 2005. gada beigās plānots emisiju samazināt līdz 120 g CO2/km. 6. DIREKTīVAS 1999/94/EK īSTENOšANA VISAS DALīBVALSTIS IR īstenojušas Direktīvu 1999/94/EK[13] attiecībā uz patērētājiem domātas informācijas pieejamību par degvielas ekonomiju un CO2 emisijām. Saskaņā ar 9. pantu dalībvalstīm līdz 2003. gada 31. decembrim bija jāziņo par direktīvas rezultātiem. Komisija ir saņēmusi 14 ziņojumus, kuri patlaban tiek vērtēti. Provizoriskie rezultāti rāda: - kopumā šķiet, ka direktīva nav bijusi sevišķi efektīva, nav novērots, ka tā līdz šim būtu ievērojami iespaidojusi patērētāju lēmumus, - izņēmums uz vispārējā fona, šķiet, ir 2002. gadā Nīderlandē piemērotās atlīdzināšanas sistēmas, kuras patērētāji uztvēra pozitīvi un kuras ievērojami iespaidoja lēmumus par automobiļu iegādi. Ir sagaidāms, ka Komisija, pamatojoties uz veikto izvērtēšanu, izskatīs grozījumus Direktīvā ar nolūku paaugstināt tās efektivitāti. 7. DARBS SAISTīBā AR FISKāLIEM PASāKUMIEM 2002. gadā Komisija publicēja Paziņojumu par fiskāliem pasākumiem, jo īpaši par pasažieru automobiļu aplikšanu ar nodokli ES[14]. Paziņojumā bija ietvertas vairākas pieejas turpmākai darbībai, un tās mērķis bija uzsākt apspriešanos ar dalībvalstīm, Eiropas Parlamentu, automobiļu rūpniecību un citām ieinteresētajām pusēm. Papildus konsultācijām Komisija patlaban beidz izstrādāt tiesību akta priekšlikumu, kas tiks iesniegts likumdevējiem 2005. gada jūnijā. 8. CITI SAISTīTI PASāKUMI Vides padomes 2000. gada 10. oktobra secinājumos tika izteikts lūgums Komisijai izpētīt pasākumus, kas vērsti uz emisijas samazināšanu no vieglajiem pasažieru automobiļiem (VPA, kas tehniski līdzinās N1 kategorijas automobiļiem[15]) un no pasažieru automobiļos lietotajām mobilajām gaisa kondicionēšanas sistēmām[16]. Attiecībā uz VPA Padome un Parlaments pieņēma Direktīvu 2004/3/EK, ar ko groza Padomes Direktīvas 70/156/EEK un 80/1268/EEK attiecībā uz oglekļa dioksīda emisijas mērījumiem un degvielas patēriņu N1 kategorijas automobiļiem[17]. Šī direktīva iekļaus informāciju par CO2 emisiju attiecībā uz šo automobiļu kategoriju. Komisija turpina darbu šai jomā. Tā ir noslēgusi līgumu, lai uzlabotu grozītās Direktīvas 80/1268/EEK mērījumu protokolu un lai tālāk izvērtētu dažādās pieejas, kuru mērķis ir samazināt izplūdi no N1 kategorijas automobiļiem. Attiecībā uz mobilajām gaisa kondicionēšanas sistēmām Komisija ir noslēgusi līgumu nolūkā izveidot ekonomiski efektīvu mērīšanas procedūru, kura tiks iestrādāta Direktīvā 80/1268/EEK vai kādā citā atbilstošā oficiālā dokumentā. Komisija sīki izvērtēs šo jautājumu pēc līguma izpildes. 9. SECINāJUMI Kopienas stratēģija samazināt CO2 emisiju no pasažieru automobiļiem un uzlabot degvielas ekonomiju ir vērsta uz to, lai vēlākais līdz 2010. gadam vidējā īpatnējā CO2 izplūde no Kopienā pirmoreiz reģistrētiem autotransporta līdzekļiem tiktu samazināta līdz 120 g CO2/km. 2003. gadā CO2/km raksturojošais lielums bija 164 g CO2/km[18]; salīdzinot ar 186 g CO2/km 1995. gadā, kas ir Kopienas stratēģijas atskaites gads, panāktais samazinājums ir 12%. „Padziļinātā pārskata” ietvaros un Lēmuma 1753/2000/EK 10. panta sakarā veiktais izvērtējums rāda, ka laikā no 1998. gada līdz 2003. gadam ACEA un JAMA ir izpildījušas visus savās Saistībās paredzētos pienākumus. Automobiļu industrija līdz ar to ir nesusi ievērojamu ieguldījumu ES stratēģijā par siltumnīcefekta gāzu emisiju samazinājumu, kā arī lai sasniegtu Kioto protokolā nospraustos mērķus. Lai panāktu galīgo Saistību mērķi (140 g CO2/km), visām trim asociācijām pastiprināti jāstrādā. Ņemot vērā Kopīgos ziņojumus, Komisijai nav pamata šaubīties par to, ka JAMA varētu neizpildīt savas saistības. ACEA 2003. gada starpposma mērķi izpildīja jau 2000. gadā un izteica stingru apņemšanos darīt visu, lai ievērotu savas saistības attiecībā uz CO2; tomēr pēcāk tā nav varējusi vēlreiz apstiprināt iepriekšējos ziņojumos iekļauto apgalvojumu. Komisija uzsver, ka ir svarīgi sasniegt mērķi un ka šis mērķis ir sasniedzams. Pamatotas bažas vieš KAMA . Tas ir ticis uzsvērts sarunās ar KAMA , kura tomēr ir vēlreiz apstiprinājusi savu apņēmību sasniegt savās Saistībās paredzētos mērķus. Lai gan juridiski Direktīva 1999/94 ir pārņemta, darbs saistībā ar tās efektivitāti norāda uz nopietniem trūkumiem. Ir skaidrs, ka, lai 2010. gadā sasniegtu Kopienas mērķi 120 g/km, jāveic pasākumi šī pīlāra, kā arī fiskālo pasākumu pīlāra nostiprināšanai. ACEA un JAMA 2003. gada ziņojumi[19], kuros ir pausta asociāciju nostāja un kuri ir tapuši, šīm asociācijām atbilstoši pārskatot iespējas turpināt virzību uz Kopienas mērķi – līdz 2012. gadam panākt emisijas samazināšanos līdz 120 g CO2/km - rāda, ka asociācijas neredz iespēju sasniegt šo mērķi ar tehniskiem pasākumiem ekonomiski pamatotā veidā. Komisija veiks patstāvīgu izvērtējumu un 2005. gada otrajā pusē iesniegs priekšlikumu Padomei un Parlamentam. Komisija turpina darbu, lai samazinātu CO2 emisiju no mazjaudas komercautomobiļiem, kā arī saistībā ar CO2 emisijas samazināšanu no mobilām gaisa kondicionēšanas iekārtām. Pielikums 1. tabula : Vidējā īpatnējā CO 2 emisija no jauniem pasažieru automobiļiem pa degvielas veidiem, katrai asociācijai un Eiropas Savienībā CO2 (g/km) | Benzīns | 188 | 186 | 183 | 182 | 180 | 177 | 172 | 172/171 (5) | 171/170(5) | -9,0 / -9,6 % (6) | Dīzeļdegviela | 176 | 174 | 172 | 167 | 161 | 157 | 153 | 155/152 (5) | 154/152(5) | -12,5 / -13,6 %(6) | Visas degvielas(1) degvielas(1) | 185 | 183 | 180 | 178 | 174 | 169 | 165 | 165/163 (5) | 163/161(5) | -11,9 / -13 %(6) | JAMA | Benzīns | 191 | 187 | 184 | 184 | 181 | 177 | 174 | 172 | 170 | -11,0 % | Dīzeļdegviela | 239 | 235 | 222 | 221 | 221 | 213 | 198 | 180 | 177 | -25,9 % | Visas degvielas(1) degvielas(1) | 196 | 193 | 188 | 189 | 187 | 183 | 178 | 174 | 172 | -12,2 % | KAMA | Benzīns | 195 | 197 | 201 | 198 | 189 | 185 | 179 | 178 | 171 | -12,3 % | Dīzeļdegviela | 309 | 274 | 246 | 248 | 253 | 245 | 234 | 203 | 201 | -35,0 % | Visas degvielas(1) degvielas(1) | 197 | 199 | 203 | 202 | 194 | 191 | 187 | 183 | 179 | -9,1 % | ES-15(2) | Benzīns | 189 | 186 | 184 | 182 | 180 | 178 | 173 | 172 | 171 | -9,5 % | Dīzeļdegviela | 179 | 178 | 175 | 171 | 165 | 163 | 156 | 157 | 157 | -12,3 % | Visas degvielas(1) degvielas(1) | 186 | 184 | 182 | 180 | 176 | 172 | 167 | 166 | 164 | -11,8 % | 9. Tikai ar benzīnu un dīzeļdegvielu darbināmi automobiļi; uzskata, ka ar citu degvielu darbināmi automobiļi, kā arī statistiski neidentificētie automobiļi būtiski neietekmē vidējos rādītājus. 10. Jauni pasažieru automobiļi, kurus ES tirgū ir laiduši ražotāji, uz kuriem saistības neattiecas, būtiski neietekmē ES vidējos rādītājus. 11. 2001., 2002. un 2003. gada rādītāji ir laboti par 0,7% sakarā ar izmaiņām braukšanas ciklā. Attiecībā uz 2002. un 2003. gadu izmantoti dalībvalstu sniegtie dati. 12. Procenti ir aprēķināti no neapaļotām CO2 vērtībām. 13. Pirmais skaitlis pamatojas uz dalībvalstu iesniegtajiem datiem; otrais skaitlis pamatojas uz ACEA datiem. 14. Pirmais skaitlis pamatojas uz dalībvalstu 2003. gadā iesniegtajiem datiem un 1995. gada ACEA datiem; otrais skaitlis pamatojas tikai uz ACEA datiem. 15. Šajā paziņojumā norādītie ACEA skaitļi iekļauj Rover / MG . Tomēr, tā kā Rover / MG , uz kuru kā BMV daļu sākotnēji attiecās saistības, vairs nav ACEA loceklis, ACEA ir paziņojusi, ka tā nevar atbildēt par Rover sasniegumiem attiecībā uz CO2 emisiju līdz 2008. gadam. 2. tabula : 140g/km mērķa sasniegšana 2008./2009. gadā 140g/km Mērķis: atšķirība no plānotā | Kopā | Gadā | JAMA visas degvielas ** | 196 | 172 | 18,6 | 32 | 3,1 | 5,3 | KAMA visas degvielas* * | 197 | 179 | 21,8 | 39 | 3,6 | 6,5 | * Pirmais skaitlis pamatojas uz dalībvalstu datiem; otrais skaitlis pamatojas uz ACEA datiem **Pamatojoties uz dalībvalstu datiem 1. attēls : Vidējā īpatnējā CO 2 emisija no jauniem pasažieru automobiļiem ES un dalībvalstīs 1995. un 2003. gadā (svērtās vidējās vērtības, pamatojoties uz datiem par automobiļiem, kas darbināmi ar dīzeļdegvielu un ar benzīnu)[20] Vidējā svērtā īpatnējā emisija: ACEA / JAMA / KAMA kopā [g/km] [pic] 1995. gada datus ir iesniegušas asociācijas; 2003. gada dati ir oficiālie ES dati 200 3. gada dati ir koriģēti par 0,7%, lai ņemtu vērā izmaiņas ciklā 3. tabula : Tendence tirgū no jauna reģistrēto automobiļu sadalījumā katrai asociācijai un ES Dīzeļdeg-viela | 24,0% | 24,3% | 24,3% | 27,0% | 31,0% | 35,8% | 39,4% | 43,6% | 47,5% | 23,5 | Visas degvielas | 10241651 | 10811011 | 11226009 | 11935533 | 12518260 | 12217744 | 12552498 | 11649782 | 11533323 | 12,6% | Dīzeļdeg-viela | 9,5% | 10,4% | 11,2% | 13,1% | 14,9% | 16,5% | 17,4% | 22,6% | 28,2% | 18,7 | Visas degvielas | 1233975 | 1342144 | 1510818 | 1666816 | 1716048 | 1667987 | 1520643 | 1501937 | 1703960 | 38,1% | Dīzeļdeg-viela | 1,6% | 1,8% | 2,3% | 6,1% | 7,4% | 8,3% | 13,9% | 22,0% | 26,1% | 24,5 | Visas degvielas | 169060 | 236454 | 275453 | 373230 | 463724 | 491244 | 396792 | 325436 | 427341 | 152,8% | Dīzeļdeg-viela | 22,2% | 22,4% | 22,3% | 24,7% | 28,4% | 32,6% | 36,4% | 40,7% | 44,4% | 22,2 | Visas degvielas(3) | 11644686 | 12389609 | 13012280 | 13975579 | 14698032 | 14376975 | 14469933 | 13477155 | 13664624 | 17,3% | (1) Jauni pasažieru automobiļi, kurus ES tirgū ir laiduši ražotāji, uz kuriem saistības neattiecas, skaitļus būtiski neietekmē. (2) Izmaiņas, kas vērojamas laikā no 1995. līdz 2003. gadam attiecībā uz automobiļiem, kas darbināmi ar benzīnu un ar dīzeļdegvielu, atspoguļokoējā registrētā skaita absolūtās daļas izmaiņas katram degvielas veidam. Izmaiņas automobiļiem kopumā ir no jauna reģistrēto automobiļu absolūtā skaita pieaugums vai kritums. Izmaiņas automobiļiem kopumā norāda uz ES-15 no jauna reģistrēto automobiļu pieaugumu šajā periodā. (3) Summā ir iekļauti statistiski neidentificētie automobiļi un automobiļi, kas izmanto „citus degvielas” veidus. (4) Datus par 2002. un 2003. gadu ir iesniegušas dalībvalstis. PIELIKUMS (SEK(2005) 826) 16. ACEA saistību par CO2 emisijas samazināšanu no pasažieru automobiļiem uzraudzība (2003), Eiropas Automobiļu ražotāju asociācijas un Komisijas dienestu kopīgais ziņojums, galīgā versija 5.10.2004. 17. JAMA saistību par CO2 emisijas samazināšanu no pasažieru automobiļiem uzraudzība (2003), Japānas Automobiļu ražotāju asociācijas un Komisijas dienestu kopīgais ziņojums, galīgā versija 5.10.2004. 18. KAMA saistību par CO2 emisijas samazināšanu no pasažieru automobiļiem uzraudzība (2003), Korejas Automobiļu ražotāju asociācijas un Komisijas dienestu kopīgais ziņojums, galīgā versija 5.10.2004. Pielikumi ir pieejami vienīgi angļu valodā. [1] KOM(95) 689 galīgais. [2] Padomes 25.6.1996. secinājumi. [3] Saistības ir uzņēmušās Eiropas (Eiropas Automobiļu ražotāju asociācija – ACEA ), Japānas (Japānas Automobiļu ražotāju asociācija - JAMA ) un Korejas (Korejas Automobiļu ražotāju asociācija - KAMA ) automobiļu asociācijas. [4] Direktīva 1999/94/EK attiecībā uz patērētājiem domātas informācijas pieejamību par degvielas ekonomiju un CO2 emisijām saistībā ar jaunu vieglo automobiļu tirdzniecību. [5] Eiropas Parlamenta un Padomes Lēmums 1753/2000/EK ar ko izveido sistēmu jaunu vieglo automobiļu vidējās īpatnējās CO2 emisijas monitoringam. [6] Ziņas par Kopienas stratēģiju var atrast arī tīmekļa vietnē: http://europa.eu.int/comm/environment/co2/co2_home.htm [7] Šis samazinājuma rādītājs pamatojas uz 2002. un 2003. gada ACEA datiem. Ja tiktu ņemti vērā ACEA 2002. gada dati un 2003. gada oficiālie ES dati, samazinājuma nebūtu. Tomēr var pieņemt, ka galvenais atšķirību cēlonis ir datu bāzes maiņa. Oficiālo ES datu salīdzinājums par 2002. un 2003. gadu rāda, ka samazinājuma procents ir aptuveni tāds pats kā samazinājums, par ko liecina ACEA dati. [8] Visi 2001., 2002. un 2003. gada dati ir koriģēti par 0,7 %, ņemot vērā izmaiņas testēšanas ciklā. [9] Der atcerēties, ka Padome aicināja Komisiju “…nekavējoties iesniegt izskatīšanai priekšlikumus, tostarp tiesību aktu priekšlikumus, ja uzraudzības rezultātā, konsultējoties ar asociācijām, noskaidrotos, ka kāda no asociācijām nepilda savas saistības” (Padomes 1999. gada oktobra secinājumi) [10] Par 1995. gadu nav pieejamas ziņas par Grieķiju un Somiju. [11] Vācijas Gaisa telpas centrs – Transporta pētījumu institūts: „ 2003. gada pārskata ziņojuma sagatavošana par automobiļu ražotāju saistībām samazināt CO 2 emisiju no M1 automobiļiem” [12] Komisijas Rekomendācijas 1999/125/EK, 2000/303/EK un 2000/304/EK. [13] OV L 12, 18.1.2000., 16. lpp. [14] KOM(2002) 431 galīgais [15] N1 kategorijas automobiļi tiek definēti kā automobiļi, kas domāti kravas pārvadājumiem un kuru pilna masa nepārsniedz 3,5 t”. [16] Vides Padome 2000. gada 10. oktobrī secināja, ka „Transporta politikas jomā Padome lūdz Komisiju izpētīt šādus jautājumus un sagatavot pasākumus, ņemot vērā emisiju pieauguma tempus transporta nozarē, kā arī vajadzību atspoguļot katra transporta veida sociālās un vides izmaksas, kā tas arī ir norādīts Helsinku Eiropas padomes ziņojumā: - CO2 izplūdes samazinājumu transporta līdzekļiem, īpaši CO2 izplūdes samazinājumu mazjaudas automobiļiem; - visu siltumnīcas efektu izraisošo gāzu emisiju samazinājumu no automobiļu gaisa kondicionēšanas sistēmām.” [17] Oficiālais Vēstnesis L 49, 19.2.2004., 36.–41. lpp. Direktīva 2004/3/EK. [18] Ziņas ir sniegtas, pamatojoties uz oficiālajiem ES datiem. [19] ACEA un JAMA - 2003. g., KAMA -2004. g. [20] ES 1995 nav iekļauti dati par Grieķiju un Somiju, jo pieejamie dati nav pietiekami. Attiecībā uz 2003. gadu dati par šīm divām dalībvalstīm ir iekļauti.